CELEX: C2007/297/50
Language: bg
Date: 2007-12-08 00:00:00
Title: Дело C-468/07 P: Жалба, подадена на 22 октомври 2007 г. от Coats Holdings Ltd, J&P Coats Ltd срещу решението на Първоинстанционния съд (втори състав), постановено на 12 септември 2007 г. по дело T-36/05: Coats Holdings Ltd и J&P Coats Ltd/Комисия на Европейските общности

8.12.2007   
            
            
               BG
            
            
               Официален вестник на Европейския съюз
            
            
               C 297/31
            
         Жалба, подадена на 22 октомври 2007 г. от Coats Holdings Ltd, J&P Coats Ltd срещу решението на Първоинстанционния съд (втори състав), постановено на 12 септември 2007 г. по дело T-36/05: Coats Holdings Ltd и J&P Coats Ltd/Комисия на Европейските общности
   (Дело C-468/07 P)
   (2007/C 297/50)
   Език на производството: английски
   Страни
   
      Жалбоподатели: Coats Holdings Ltd, J&P Coats Ltd (представители: W. Sibree и C. Jeffs, Solicitors)
   
      Друга страна в производството: Комисия на Европейските общности
   Искания на жалбоподателите
   Жалбоподателите искат Съдът да:
   
               —
            
            
               намали глобата по отношение на Coats, така че (i) тя да е съобразена с принципа на равно третиране; и (ii) тя да отчита основните части от констатациите на Комисията, отменени от Първоинстанционния съд, които са в подкрепа на намаляване тежестта на нарушението и поставяне на акцент върху на смекчаващите обстоятелства
            
         Правни основания и основни доводи
   Жалбоподателят твърди, че след като е отменил всички фактически констатации на Комисията относно нарушенията на член 81, освен една ограничена констатация — и по-специално, като е отменил основната констатация на Комисията, че Coats е било също така активен член на тристранно споразумение — Първоинстанционният съд не е приложил принципа на равно третиране, като е променил основния размер на глобата на Coats само с 20 процента.
   При условията на евентуалност, жалбоподателят посочва, че Първоинстанционният съд не е отчел всички елементи от решението, което е отменил, като е намалил размера на глобата на основание на смекчаващи обстоятелства.